Í gegnum árin hafa hin ýmsu óveður skollið á landinu . Hér ætlum við að rifja upp eitt það allra versta sem átti sér stað þann 3. febrúar 1991 og olli milljarða tjóni . Myndskeið með afleiðingum stormins má sjá neðst í frétt ásamt viðtölum við fjölda manns . Þar tókust hús á loft og þök fuku í heilu lagi . Hér fyrir neðan má sjá umfjöllun um þetta skelfilega veður : Svona voru fréttirnar eftir eitt versta veður sem riðið hefur yfir landið 3. febrúar 1991 : Gífurlegt eignatjón varð í ofsaveðrinu sem gekk yfir landið á sunnudag . Engar nákvæmar tölur hafa verið gefnar út yfir tjónið en víst þykir að það nemur milljörðum króna . Tjón varð á fjölda bygginga . Þök fuku í heilu lagi eða í pörtum og heilu húsin tókust á loft og splundruðust . Fjöldi farartækja skemmdist eða eyðilagðist . Þá varð mjög mikið tjón á gróðri , tré rifnuðu upp með rótum og þökur flettust af túnum . Hér á eftir fer yfirlit yfir tjónið frá Skógum , vestur um og norður til Akureyrar . Eins og þegar hefur komið fram og skýrt hefur verið ítarlega frá varð óheyrilegt tjón á Suðurnesjum , Vestmannaeyjum og á höfuðborgarsvæðinu . Hér verður hinsvegar stiklað á stóru í umfjöllun um önnur svæði . Suðurland Ef tína ætti til alla bæi á Suðurlandi þar sem tjón varð yrði sá listi mun lengri en þar sem ekki varð tjón . Ljóst er að útihús , sem skemmst hafa í ofsaveðrinu , skipta tugum og víða urðu miklar skemmdir á íbúðarhúsum . Auk þess varð víða mikið tjón á tækjum er heyvinnuvélar , sem staðið hafa úti á túnum , tókust á loft og fuku langar leiðir , sömuleiðis skemmdust bílar bænda á mörgum bæjum . Undir Austur-Eyjafjöllum urðu mestar skemmdir að Rauðafelli 3 og 4 . Á Rauðafelli 4 fór hluti af þaki á íbúðarhúsi . Á báðum bæjunum fuku járnplötur af fjósi og fjárhúsum . Í Eyvindarhólum gekk hlöðugaflinn og þak fauk af vélageymslu . Ekki var búið að fá heildstæða mynd af tjóni sem varð undir Vestur-Eyjafjöllum en vitað er að járn losnaði af íbúðar og útihúsum á mörgum bæjum . Til að mynda fauk hluti þaks af hlöðu í Neðri-Dal og á Skálabæjum varð mikið tjón . Í Austur-Landeyjum fauk járn af nokkrum útihúsum en tilfinnanlegast varð tjónið á Leifsstöðum þar sem nýuppgert íbúðarhús tókst á loft og fauk út í buskann . Í gær var ekki búið að meta tjón í Vestur-Landeyjum . Óveðrið lék Fljótshlíðinga mjög grátt . Í Smáratúni fauk járn af þaki fjóss sem rúmar rúmlega 100 nautgripi . Í Hellishólum fuku tvö hesthús og á Efri-Þverá fauk 100 kinda fjárhús , og svipaður skaði varð á Kirkjulæk , í Ormskoti fauk helmingurinn af þakinu á íbúðarhúsinu og á Lambalæk fauk hluti af hlöðu út í buskann . Minna tjón varð á Hvolsvelli . Mestar skemmdir urðu á trésmíðaverkstæði Guðfinns Guðmundssonar , þakplötur losnuðu af 5 til 10 íbúðarhúsum en í nágrenni bæjarins máttu bændur víða þola þungar búsifjar , til að mynda skemmdust útihús á bæjunum Dufþaksholti , Götu og gróðurhús skemmdust á Stórólfsvöllum . Á Hellu varð tjón á um 20 íbúðarhúsum er járnplötur fuku af þeim og mikið var um rúðubrot . Í uppsveitum Rangárvallasýslu varð tjón á nánast hverjum bæ . Má þar nefna að í Djúpárhreppi urðu miklar skemmdir . Á Háðrim fuku vélaskemma og hlaða en fjós hrundi , á Háfi 2 er íbúðarhúsið óíbúðarhæft því suðurhlið hússins gekk 30 cm inn og munaði litlu að húsið hryndi . Svipaða sögu er að segja úr Landmannahreppi . Á Snjallsteinshöfða fauk fjárhús og sömuleiðis á Árbakka og í Neðra-Seli fauk fjárhús og kálfahús . Tjón varð á mörgum íbúðarhúsum á Selfossi . Á flugvellinum fauk upp hurð á flugskýlinu með þeim afleiðingum að lítil flugvél , sem var í skýlinu , skemmdist töluvert . Á Stokkseyri og Eyrarbakka urðu víða miklar skemmdir á íbúðarhúsum og í Þorlákshöfn urðu miklar skemmdir á þökum bygginga Meitilsins . Tjón varð á nær öllum bæjum í Árnessýslu . Í Vorsabæjarhjáleigu fauk fjárhús , og járn fór af íbúðarhúsi og geymslu , á Hamri fauk fjárhús og í Seljatungu fauk ærhús , hlaða og íbúðarhúsið skemmdist nokkuð . Í Borgarkoti hvarf heil hlaða út í buskann og í Vorsabæ fór allt járn af fjósi . Á Neistastöðum hrundi hlöðuveggur . Lenti hann á traktor og heybindivél auk þess sem þak fór af hlöðu . Á Flúðum skemmdust gróðurhús og að Syðra-Seli , Hrafnkelsstöðum og Hrafnsstöðum fuku fjárhús . Hveragerði fór illa út úr fárviðrinu , þar skemmdust mörg gróðurhús . Miklar skemmdir urðu á tívolíhúsinu og í Eden , auk þess sem plötur fuku af nokkrum íbúðarhúsum og af vélsmiðju . Á Akranesi fauk viðbygging fiskverkunarhúss hjá Heimaskaga yfir að plani Olísbensínstöðvarinnar , braut rúður og ljósastaura . Einnig fuku járnplötur af síldarverksmiðjunni , miklar skemmdir urðu á trésmiðju , bílskúrar hrundu að hluta við Jaðarsbraut og klæðningar flettust af húsum . Lögreglan fékk 90 tilkynningar um fok og tjón . Í Borgarnesi fauk þak af brauðgerð Kaupfélagsins og plötur fuku af 8 húsum . 12 bílar skemmdust en einn fauk út af við Hafnará . Þrír gróðurskálar íbúðarhúsa fuku , 2 plastgróðurhús í Kárastaðalandi og glerhús á Kleppjárnsreykjum . Þak fauk af hlöðu að Ásgarði í Reykholtsdalshreppi og þak fauk alveg af hlöðu að Brekku í Borgarhreppi . Þak fór af hlöðu og fjárhúsi á Krossi í Lundarreykjadal , plötur losnuðu af íbúðarhúsi og útihúsum að Hofsstöðum í Álftaneshreppi , þak losnaði af útihúsi og íbúðarhúsi að Gröf í Borgarhreppi , 4 rúður brotnuðu í íbúðarhúsi að Höfn í Melasveit . Á sunnanverðu Snæfellsnesi varð tjón á mörgum bæjum í Miklaholtshreppi og Eyrarsveit en minna í Staðarsveit og Breiðuvík . Í Stykkishólmi varð tjón mest á skipasmíðastöð Skipavíkur . Þar skemmdust 6 - 700 fermetrar af þakinu . Brakið af sólstofu í einbýlishúsi fauk á haf út og golfskúr í bænum tókst á loft og splundraðist . Vélageymsla , gamalt íbúðarhús , þrír bílar og nýr sumarbústaður skemmdust að Kárastöðum í Helgafellssveit . í Grundarfirði fauk járn af nokkrum húsum , rúður brotnuðu í híbýlum og í bílum , gámur valt á hliðina og tveir kappróðrarbátar skemmdust er þeir fuku yfir grjótgarð við Suðurbryggju . Á bænum Kverná fauk hjólhýsi á haf út , verönd á sumarhúsi þyrlaðist í loft upp og heyhlaða „ sprakk " . Stórtjón varð að Skallabúðum . Þar fuku gróðurhús , harðfiskhjallur , fjárhús , verkfærageymsla og 15 járnplötur fuku af hlöðu . Íbúðarhús er stórskemmt . Plötur fuku af húsi á Höfða og gróðurhús fauk að Hördrum í Eyrarsveit . Í Ólafsvík varð tjón mest þegar 90 prósent af þaki vinnslusalar hraðfrystihússins skemmdist , stór vöruskemma lagðist saman , hluti þaks á tveimur íbúðarhúsum fauk og litlu munaði að fjúkandi gámur ylli skemmdum . 4 - 5 bílar skemmdust einnig . Maður lenti í miklum háska á einum þeirra við Ólafsvíkurenni . Trilla sökk á Rifi . Þar brotnuðu einnig rúður og reykháfar fuku af húsum . Vegklæðningar rifnuðu upp á ýmsum stöðum á Snæfellsnesi . í Dalasýslu var símasamband í lamasessi í gær og ekki vitað um orsakir . Þak lyftist af og veggur féll út í slökkvistöð í Búðardal og mikið tjón varð á bænum Giljalandi . Þak fauk í heilu lagi af hlöðu ogþrír bílar heimilisfólks skemmdust . Í gær var vitað um töluvert tjón á 5 - 6 bæjum í Suðurdölum . Í A-Barðastrandarsýslu fuku fjárhús og hlaða að Mýrartungu 1 , fjós fauk á Borg í Reykhólasveit , plötur fóru af á Bæ í Króksfirði og tengivagn fór á hliðina hjá Kaupfélaginu . Vestfirðir Á Þingeyri sluppu menn sæmilega frá veðrinu en á Ketilseyri fauk þak af hlöðu og bíll fauk 70 metra . Þá fór illa á nokkrum bæjum í Arnarfirði . Á Flateyri og í Önundarfirði varð verulegt tjón . Skemmdust 36 íbúðir og var mikið plötufok . Þak beinamjölsverksmiðju Hjálmshf . fór af og gafl lagðist inn þannig að milligólf sprakk og skekktist . Töluverðar skemmdir urðu á bæjum í firðinum firði og fauk einn sumarbústaður í heilu lagi á haf út . Á Suðureyri varð ekki teljandi tjón en þak fór af einu húsi . Inni í firði méluðust tveir nýir sumarbústaðir og gömul hlaða hvarf . Á Patreksfirði fauk mikið af plötum og einnig fiskhjallur . Á Tálknafirði fauk þak af Bjarnabúð og af laxeldisstöð . Þá fauk hesthús í heilu lagi . Á Hólmavík varð ekki mikið tjón . Þó skemmdist hafnargarðurinn og grófst undan Strandgötunni á kafla . Fauk af tveimur fjárhúsum og einni hlöðu í nágrannasveitum . Norðurland Töluvert tjón varð á Norðurlandi vestra . Á Blönduósi féll nýlegt flugskýli nærri saman og stórskemmdust fjórar flugvélar þar inni . Þök nokkurra húsa skemmdust illa og mikið var um plötufok og rúðubrot . Nokkurt tjón varð á Holti á Ásum og á Húnavöllum . Á Sauðárkróki fuku þakplötur og skemmdu rúður og bíla . Á bænum Sandfelli stórskemmdist nýlegt íbúðarhús og á Narfastöðum splundraðist heil viðbygging við kanínubú . Á Hofsósi þeytti veðrið 7 tonna báti upp á land og braut hann . Á Hvammstanga voru menn vel undir veðrið búnir og sluppu þokkalega . Á um 30 bæjum í nágrenninu varð mikið tjón . Á Þorgrímsstöðum á Vatnsnesi fauk til að mynda hús ofan af 180 kindum . Í Víðidal brotnuðu rúður í öllum suðurgluggum á einum bæ og fjöldi rafmagnsstaura . Á Laugabakka í Miðfirði eyðilagðist gróðurhús og flugskýli . Á Skagaströnd fór grjót fór illa með margar rúður sem voru eins og gatasigti á eftir . Á bænum Felli fauk heil fjóshlaða og 250 baggar af heyi hurfu . Á Siglufirði , Ólafsvík , Dalvík og Akureyri varð ekki tjón í sama mæli og annars staðar . Menn náðu að sinna fyrirbyggjandi aðgerðum og vindáttin var ekki sú óhagstæðasta . Á bæjum í sveitum nyrðra fór víða illa . Á bænum Koti í Svarfaðardal fauk þak af íbúðarhúsi , tveir bílar og hænsnakofi með 12 hænsnum Ísland tapaði illa fyrir Svíum í seinasta leik sínum á Evrópumótinu í handknattleik . Hann sat í ýmsum nefndum um landbúnaðarmál og náttúruvernd auk þess að eiga sæti í hreppsnefnd Andakílshrepps í mörg ár og sinna fleiri trúnaðarstörfum en Magnús var Framsóknarmaður . Hringbraut er ókeypis sjónvarps - og vefmiðill sem leggur áherslu á upplýsandi , fræðandi og trúverðuga umræðu í fjöldamörgum þáttum sem sýndir eru í hverri viku .